stanford-oval/wikipedia huggingface dataset:
איוואן פישר

| --- | --- |

צילום מ-2015
 לידה:  20 בינואר 1951 (בן 74) בודפשט, הרפובליקה העממית ההונגרית 
 מוקד פעילות:  הונגריה 
 מקום לימודים:  האוניברסיטה למוזיקה ואמנויות הבמה של וינה 
 עיסוק:  מנצח, מלחין, במאי אופרה, הוגה, מחנך
 סוגה:  מוזיקה קלאסית 
 כלי נגינה:  פסנתר
 חברת תקליטים:  Hungaroton, Channel Classics Records, Philips Classics Records, פיליפס רקורדס 
 שיתופי פעולה בולטים:  תזמורת פסטיבל בודפשט
 צאצאים:  נורה פישר 
 פרסים והוקרה:  פרס קושוט (2006)  אזרחות כבוד של בודפשט (2015)  אביר מסדר האמנויות והספרות (2013)  פרסי גרמופון למוזיקה קלאסית (1998)  פרסי גרמופון למוזיקה קלאסית (2007)  Sánta Kutya award (2016)  פרס רדנוטי (2012)  פרס „מולדתי” (2013)  Prima Primissima Prize (2011)  אמן מצטיין של הונגריה (1984) 
 פרופיל ב-IMDb
 
איוואן פישר (בהונגרית: Fischer Iván;‏ נולד ב-20 בינואר 1951)
הוא מנצח, מלחין, במאי אופרה, הוגה ומחנך יהודי-הונגרי.
רקע משפחתי, ילדותו ולימודיו

איוואן פישר נולד בשנת 1951 בבודפשט, כבן להורים יהודים - שאנדור פישר ואווה לבית בושאן. גדל במשפחה בעלת זיקה למוזיקה: אביו, שאנדור פישר היה מלחין מנצח ומתרגם, וגם אחיו הבכור אדם פישר וגם בן דודו גיורג פישר (נולד בשנת 1935) הם מנצחים.
למד מילדות נגינה בפסנתר ובכינור, מאוחר יותר נגינה בצ'לו והלחנה בקונסרבטוריון ע"ש בלה בארטוק בבודפשט. למד אחר כך ניצוח באוניברסיטה למוזיקה ולאמנויות הבמה בווינה אצל הנס סווארובסקי בין השנים 1971–1974. במשך שני סמסטרים בשנת 1975 שימש כעוזר לניקולאוס הרנונקור במוצרטיאום של זלצבורג.
הקריירה הבינלאומית

למרות שכבר בגיל 23 זכה בתחרות הניצוח בפירנצה, הקריירה המקצועית שלו פרצה בצורה ממשית רק אחרי ניצחונו בתחרות הקרן רופרט בלונדון ב-1976 קיבל בהמשך הזמנות לנצח על התזמורת הפילהרמונית המלכותית בלונדון ועל האופרה בציריך, כמו כן ניצח על מחזור יצירות של ברהמס עם התזמורת הפילהרמונית של לוס אנג'לס.
בשנת 1979 מוונה למנצח ראשי של הסינפוניה המלכותית הצפונית בניוקאסל, תפקיד שבו כיהן עד שנת 1982.
בשנת 1983 הקים במולדתו יחד עם זולטן קוצ'יש, את תזמורת פסטיבל בודפשט אותה הוא מנהל עד היום. תוך כמה שנים היא קנתה לעצמה שם כאחת התזמורות המצוינות של הונגריה והוזמנה לסייר בעולם בפסטיבלים החשובים ובאולמות הקונצרטים הגדולים ברחבי אירופה ואמריקה. בין 1984–1989 איוואן פישר מילא גם את תפקיד המנצח הראשי של אופרת קנט עד לסגירתה.
בשנת 1990 היה מנצח אורח של התזמורת הסימפונית של סינסינטי במשך שבע שנים.
בין השנים 2000–2003 היה המנהל המוזיקלי של האופרה הלאומית של ליון.
בשנת 2006 איוואן פישר מונה למנצח אורח ראשי של התזמורת הסימפונית הלאומית של ארצות הברית בוושינגטון.
באפריל 2007 הפך למנצח הראשי של תזמורת זו במקום ליאונרד סלטקין. בין השנים 2012 - 2018 שימש כמנצחה הראשי של תזמורת הקונצרטהאוס של ברלין.
כמנצח אורח ניצח פישר על תזמורות מן החשובות בעולם - כמו הפילהרמונית של ברלין, הפילהרמונית של מינכן, תזמורת הקונצרטחבאו המלכותית, הפילהרמונית של ניו יורק, תזמורת קליבלנד, תזמורת פריז, התזמורת הפילהרמונית הישראלית ותזמורת עידן הנאורות.
בתחום האופרה, ביצועו של האופרה של ריכרד שטראוס, "אריאדה בנקסוס", בליון, זכה בפרס של הפקת השנה של אופרה בפרובינציה - מטעם "איגוד מבקרי המוזיקה הצרפתים". כמנצח אורח ניצח בהצלחה גם על מחזור אופרות של מוצרט באופרה הממלכתית של וינה, וגם על במות רבות אחרות.
בשנת 2006 ניצח לראשונה בפסטיבל גליינדבורן, בהפקה מוערכת של "כך עושות כולן" מאת מוצרט.
בשנת 2021 התחסן בחיסון נגד קורונה תוך כדי ניצוח על קונצרט למול קהל של אלפים
בנוסף בימי הפנדמיה המציא פישר מסכה העוזרת לשפר את האקוסטיקה בקונצרטים.
פעילותו בבודפשט

איוואן פישר משקיע מאמצים רבים בהפצת תרבות המוזיקה הקלאסית בקרב הציבור - ניהל קונצרטים לילדים ("קונצרטים קקאו"), קונצרטי-הפתעה שבהם התוכנית אינה ידועה מראש, "קונצרטים בפורינט אחד" המלווים בהרצאות, כמו כן קונצרטים באוויר הפתוח וכו, ביצועים קונצרטנטיים של אופרות עם כמה יסודות בימתיים וכו, שמשכו עשרות אלפי צופים.
כמו כן יסד פישר כמה פסטיבלים בבירה ההונגרית - כולל פסטיבל קיץ של בודפשט הממוקד במוזיקה בארוקית ו"חגיגות מאהלר". יחד עם אחייניתו של גוסטב מאהלר ייסד את החברה ההונגרית ע"ש גוסטב מאהלר ונתן חסותו ל"אקדמיית קודאי" באנגליה.
חייו הפרטיים

מנישואיו הראשונים למוזיקאית ההולנדית אנקה בוקה נולדו שתי בנות -
נורה פישר, זמרת סופרן, ופאולה. מנישואיו השניים לחלילנית גבריאלה פיבון נולדו לו שני בנים: דניאל ובנימין.
יצירותיו

שירי מקהלה:
Zigeunerlied (שיר צועני) - על מלים מאת גתה
Malincunia - על מלים מאת אומברטו סאבה
Canzona ‏.29 - הקנצונה ה-29 מתוך האיל קנצונירה מאת פרנצ'סקו פטרארקה
זיי גזונד - ביידיש
א ניי קלייד - ביידיש - על מלים מאת רחל קורן
שני השירים האחרונים הוזמנו ממנו על ידי רשת הטלוויזיה הלאומית של הולנד לרגל יום הזיכרון לנופלים Dodenherdenking
de slome slak (החילזון האיטי) על מילים מאת יוקה ואן לוון (Joke van Leeuwen)
למקהלת ילדים, הוזמן על ידי ביינאלת המקהלות בהולנד
2011 - Festival Hymn - המנון חגיגי - הוזמן על ידי פסטיבל Young Euro Classic בברלין
Spinoza-Vertalingen ("תרגומי שפינוזה") לזמרת סופרן ולהרכב קאמרי (מלים: תרגום להולנדית מהמאה ה-17 של טקסטים מאת ברוך שפינוזה
2013 - האופרה במערכה אחת A Vörös Tehén "העֶגלה האדומה" - בהשראת פרשת טיסה אסלאר נכתבה במחאה נגד העלייה בסובלנות לאנטישמיות בהונגריה - הוצגה בבכורה באולם המילניום בבודפשט באוקטובר 2013
קנטטה יידית-גרמנית לזמרת סופרן, חצוצרה ותזמורת כלי קשת
פרסים והוקרה

פרס ראשון בתחרות לניצוח בפירנצה 1974
פרס הקרן רופרט - בי. בי. סי. 1976
פרס האמן המצטיין 1984
פרס הגביש Crystal award - של הפורום הכלכלי העולמי בדאבוס 1998
Gramophone-פרס גרמופון 1998 - על ההקלטה של "המנדרין המופלא" מאת בארטוק.
על הקלטות מיצירות של ליסט
פרס קושוט, הפרס הממלכתי הגבוה של הונגריה 2006
מדליית הזהב הנשיאותית מטעם נשיא הרפובליקה ההונגרית, ארפאד גנץ
פרס דיאפזון הזהב
פרס טלרמה
פרס "ארטה" Arte
פרס ארסמוס
אביר מסדר האמנויות והספרות של צרפת
אזרח כבוד של העיר בודפשט
שגריר התרבות ההונגרית
הערות שוליים

↑  המנצח ההונגרי איוון פישר התחסן במהלך ניצוח על קונצרט מול קהל אלפים - חדשות רוטר, באתר Rotter.net
↑  [ https://www.smh.com.au/culture/music/hungarian-orchestra-conductor-invents-music-enhancing-face-mask-20200914-p55vfr.html
Sidney Morning Herald 2020 correspondence]
| --- | --- |
בקרת זהויות :  NLI: 987007518719205171  PLWABN: 9810614844905606  BIBSYS: 5023068  BNE: XX1680772  BnF: cb13893951x (data)  CiNii: DA10533825  GND: 134373650  ISNI: 0000 0001 1079 3217  LCCN: n84088424  LNB: 000176941  MusicBrainz: 97daee1c-c12a-4a1c-86d1-7aca79c5c4f7  NKC: jo2002159931  NLA: 35992852  NSK: 000664973  NTA: 070764840  SUDOC: 080022618  Trove: 1176698  VIAF: 100313618   WorldCat (עם VIAF): 100313618
זבלודוב

זבלודוב (בפולנית: Zabłudów) היא עיירה במחוז ביאליסטוק שבפרובינציית פודלסיה בפולין, בה התקיימה עד השואה קהילה יהודית גדולה.
תולדות היישוב

בשנת 1553 הוענקו ליישוב זכויות עיר, ובמאה ה-17 התקיימה בו פעילות של הקלוויניזם, והתגוררו בו בני משפחת רדזיוויל.
יהודי זבלודוב

בין מלחמות העולם נמנו בעיירה כ-2,000 יהודים, כשני שלישים מתושביה, והתקיימה בה פעילות ציונית ופעילות של ארגון הבונד, וכן פעלו בה תלמוד תורה ובית ספר עברי.
בספטמבר 1939, בעקבות הסכם ריבנטרופ–מולוטוב, נכללה העיירה בתחום השליטה הסובייטי, והגיעו אליה פליטים יהודים רבים ממערב פולין.
ב-27 ביוני 1941, במהלך מבצע ברברוסה, כבשו הגרמנים את העיירה, ומיד העלו באש את בית הכנסת העתיק, שנבנה במחצית הראשונה של המאה ה-17. בד בבד, ביצעו הגרמנים מעשי התעללות ביהודי העיירה, ובין היתר, ברב הקהילה. בהמשך, הטילו הגרמנים על יהודי העיירה גזירות שונות, ובהן חובת ענידת טלאי צהוב, הגבלות תנועה, החרמת רכוש וגיוס לעבודות כפייה.
בינואר 1942 רוכזו יהודי העיירה בגטו שהוקם בבית חרושת בה, בו שררו תנאי מחיה קשים וצפיפות רבה. בעקבות העברת חלק מיהודי הגטו בעיירה לגטו פרוז'ני, צומצם שטח הגטו.
ב-2 בנובמבר 1942 רוכזו יהודי הגטו הנותרים, והובלו בעגלות לגטו ביאליסטוק, משם שולחו בהמשך החודש למחנה ההשמדה טרבלינקה. אחר המסתתרים והנמלטים מהעיירה ערכו הגרמנים מצוד, ורצחו רבים מהם.
כיום קיימת מצבה לזכר יהודי זבלודוב במקום בו היה מחנה טרבלינקה.
יהודי זבלודוב > רבני העיירה

רבי אלעזר קאליר (בשנת תקכ"ו)
רבי ברוך בענדט ב"ר משה מחבר הספר "נר תמיד" (בשנת תקס"ג)
רבי יוסף ב"ר אברהם אבלי (תרט"ז-ג' באדר תרמ"ו)
רבי אלחנן צבי לאפ (כמה חודשים עד שנפטר באדר תרמ"ו)
רבי יוחנן מירסקי - רבה האחרון שנספה בשואה
לקריאה נוספת

מ. צאנין, זאבלודובה בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 181–183 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
בית הכנסת העתיק של זבלודוב, אשר הועלה באש בשואה, בתצלום משנת 1895
אנדרטת זבלודוב במחנה טרבלינקה
אמריקה הצפונית

| --- | --- |

 על שם:  אמריגו וספוצ'י, Turtle Island, צפון 
 שטח:  24,709,000 קמ"ר
 אוכלוסייה:  592,296,233 (2021)
 מדינות:  23
 אזור זמן:  UTC-10 עד UTC
 
תמונת לווין של אמריקה הצפונית
תשע האומות של אמריקה הצפונית (אנ')
אמריקה הצפונית (צפון אמריקה) היא היבשת השלישית בעולם בגודל שטחה, הרביעית במספר התושבים וחלק מיבשת-העל אמריקה. היא משתרעת מים הקרח הצפוני בצפון ועד מצר פנמה בדרום, מהאוקיינוס האטלנטי במזרח עד האוקיינוס השקט במערב. שטחה 24,709,000 קילומטרים רבועים (כולל גרינלנד), ומספר תושביה כ-592 מיליון. המדינות הנמצאות בשטחה הן קנדה בצפון, ארצות הברית במרכז, ומקסיקו בדרום מרכז יבשת זו (וגם בחלקה הדרומי של היבשת).
בנוסף, חלקה הדרומי ביותר של היבשת (המכונה אמריקה המרכזית) כולל שטח קטן יותר, ובו המדינות: בליז, קוסטה ריקה, אל סלוודור, גואטמלה, הונדורס, ניקרגואה ופנמה.
יש המרחיבים את גבולות היבשת וכוללים בה גם את האי גרינלנד שכמעט אינו מיושב, ואף את חציה המערבי של מדינת האי איסלנד. אחרים מצרפים אליה את איי הודו המערבית ואת ארצות אמריקה התיכונה, ורואים במצר פנמה את גבולה הדרומי. ליבשת עצמה צורת משולש, שבסיסו בצפון והוא הולך וצר לכיוון דרום. רכסי הרים גבוהים נמשכים מצפון לדרום במערב היבשת סמוך לאוקיינוס השקט. רכסי הרים נמוכים וקצרים יותר נמשכים מצפון לדרום החוף המזרחי (הרי האפלצ'ים). באמצע היבשת משתרעים מישורים רחבי ידיים, ויש בהם הרים ורמות.. במישורים האלה מצויות כמה ימות: ימת הדובים הגדולה, ימת העבדים הגדולה, אגם ויניפג בקנדה, וחמש הימות הגדולות בגבול שבין קנדה לארצות הברית. אחת מהן היא ימת סופיריור, הימה השנייה בגודלה בעולם. האקלים באמריקה הצפונית מגוון מאוד, מפני שהיבשת הארוכה משתרעת מהחוג הארקטי ועד 800 קילומטרים צפונית לקו המשווה. אמריקה הצפונית עשירה מאוד באוצרות טבע, ובהם נפט, פחם, ברזל, נחושת, אבץ, עופרת, זהב, כסף ואורניום.
מדינות אמריקה הצפונית

להלן רשימת המדינות הריבוניות באמריקה הצפונית:
איי בהאמה איי בהאמה
אל סלוודור אל סלוודור
אנטיגואה וברבודה אנטיגואה וברבודה
ארצות הברית ארצות הברית
בליז בליז
ברבדוס ברבדוס
ג'מייקה ג'מייקה
גואטמלה גואטמלה
גרנדה (מדינה) גרנדה
דומיניקה דומיניקה
האיטי האיטי
הונדורס הונדורס
הרפובליקה הדומיניקנית הרפובליקה הדומיניקנית
טרינידד וטובגו טרינידד וטובגו
מקסיקו מקסיקו
ניקרגואה ניקרגואה
סנט וינסנט והגרנדינים סנט וינסנט והגרנדינים
סנט לוסיה סנט לוסיה
סנט קיטס ונוויס סנט קיטס ונוויס
פנמה פנמה
קובה קובה
קוסטה ריקה קוסטה ריקה
קנדה קנדה
מדינות אמריקה הצפונית > טריטוריות שאינן עצמאיות

הטריטוריות הרשומות להלן מוגדרות מבחינה תרבותית וגאוגרפית. לרובן יש מידה כלשהי של אוטונומיה, אך הן אינן מדינות עצמאיות:
הממלכה המאוחדת הממלכה המאוחדת
איי הבתולה הבריטיים איי הבתולה הבריטיים
איי טרקס וקייקוס איי טרקס וקייקוס
אנגווילה אנגווילה
מונטסראט מונטסראט
ברמודה ברמודה
ארצות הברית ארצות הברית
איי הבתולה של ארצות הברית איי הבתולה של ארצות הברית
פוארטו ריקו פוארטו ריקו
נבאסה
צרפת צרפת
סן-פייר ומיקלון סן-פייר ומיקלון
סן מרטן סן מרטן
סן ברתלמי סן ברתלמי
מרטיניק מרטיניק
גוואדלופ גוואדלופ
קליפרטון
הולנד הולנד
קוראסאו קוראסאו
סנט מארטן סנט מארטן
ארובה (טריטוריה) ארובה
בונייר בונייר
סאבא סאבא
סנט אוסטטיוס סנט אוסטטיוס
דנמרק דנמרק
גרינלנד גרינלנד
תושבי אמריקה הצפונית

| --- | --- |
 :  ראו גם – שפות באמריקה הצפונית
משערים[דרושה הבהרה] שתושביה הראשונים של היבשת, האינדיאנים והאסקימואים, באו מאסיה דרך מצר ברינג, לאזור אלסקה, ומשם החלו להתיישב ביבשת. בנדודיהם הגיעו שבטי האינדיאנים עד מקסיקו ואמריקה התיכונה, והקימו בה תרבויות מפוארות כגון התרבות האולמקית, המאיה והאצטקים, זמן רב לפני שהופיעו שם האירופים. המתיישבים האירופים הראשונים באמריקה הצפונית היו מתיישבים נורדיים מאיסלנד, שהקימו במאה ה-11 את התיישבות וינלנד קצרת היומין בדרום-מזרח קנדה של ימינו. חמש-מאות שנה אחר כך, במאה ה-16, הספרדים התיישבו על חופי מפרץ מקסיקו ובכך הובילו גל התיישבות אירופאי נוסף באמריקה הצפונית. אחריהם באו הצרפתים, שהתיישבו על גדות נהר המיסיסיפי ונהר סנט לורנס, והבריטים, שהתיישבו בחוף המזרחי. לאחר זמן הובאו עבדים שחורים מאפריקה לעבוד במטעי הכותנה בדרומה של ארצות הברית. מן המאה ה-18 באו אל ארצות הברית וקנדה בזרם בלתי-פוסק מהגרים לבנים מכל חלקי אירופה. במאה ה-19 באו גם מהגרים רבים מן המזרח, מסין ומיפן. הלשון השולטת באמריקה הצפונית היא האנגלית, חוץ מאזורים אחדים בקנדה ובהאיטי, שבהם דוברים צרפתית, וממקסיקו ששפתה ספרדית.
טביעות כף רגל שנתגלו ב-2023, מצביעות כי האדם הגיע לאמריקה לפני 21 אלף שנים.
הר קופאווה
גלריה

כיכר טיימס שבניו יורק, ארצות הברית
קו הרקיע של טורונטו, קנדה
האתר הארכאולוגי טאוטיווקן, מקסיקו
הר געש בקוסטה ריקה
הבית הלבן, מושבו של נשיא ארצות הברית, וושינגטון די. סי.
שלט הוליווד, קליפורניה, ארצות הברית
מקדשי מאיה עתיקים בטיקאל, גואטמלה
מבט עילי על תעלת פנמה, פנמה
ראו גם

| --- | --- |
: ספר: מדינות וטריטוריות באמריקה הצפונית
אוסף של ערכים בנושא הזמינים להורדה כקובץ אחד.
הערות שוליים

↑  '"`UNIQ--nowiki-0000002F-QINU`"'Associated Press,'"`UNIQ--nowiki-00000030-QINU`"'טביעות כף רגל מגלות כי האדם הגיע לאמריקה מוקדם משחשבו, באתר הארץ, 8 באוקטובר 2023
| מדינות ושטחים תלויים באמריקה הצפונית (לרבות אמריקה המרכזית) |
| --- | --- | --- |
| מדינות | אל סלוודור • אנטיגואה וברבודה • ארצות הברית • איי בהאמה • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מרטיניק • מונטסראט • נבאסה • סנט מארטן • סן מרטן • פוארטו ריקו • קוראסאו |  |
| --- | --- |
בקרת זהויות :  NLI: 987007533972105171  PLWABN: 9810646225505606  BNE: XX4575379  BnF: cb15238493p (data)  GND: 4042483-2  KulturNav: f569a7c9-bab0-43c0-9b28-f584141d2bc7  LCCN: sh85092455  NDL: 00566024  NKC: ge134480  NSK: 000108704  SUDOC: 027218961  VIAF: 316430133   WorldCat (עם VIAF): 316430133
מחוז קוק (אילינוי)

מחוז קוּק (באנגלית: Cook County) הוא מחוז השוכן בחלק הצפון מזרחי של מדינת אילינוי שבארצות הברית, לצד החוף המערבי של ימת מישיגן. המחוז הוא חלק מאזור המטרופולין של שיקגו. בירת המחוז היא שיקגו. כיום זהו המחוז השני בגודל אוכלוסייתו בארצות הברית, לאחר מחוז לוס אנג'לס. נכון ליולי 2022, התגוררו במחוז כ- 5,109,292 איש.
מספר תושבים זה, היה אז כ-40.6% מכלל תושבי מדינת אילינוי.
חלקו הצפון-מזרחי של המחוז נכלל באזור נורת' שור של אילינוי.
היסטוריה

מחוז קוק נוסד ב-15 בינואר 1831 על ידי בית המחוקקים של מדינת אילינוי כאשר הוחלט לפצל את מחוז פוטנאם (Putnam County). מחוז קוק היה באותה העת המחוז ה-54 במספר שנוסד במדינת אילינוי ושמו של המחוז ניתן לו על שם דניאל קוק, אחד מן המדינאים הראשונים בתולדות מדינת אילינוי.
בשנת 1839 פוצל השטח של מחוז קוק, כאשר מחוז דופייג' (DuPage County) הוכרז כמחוז נפרד.
גאוגרפיה

על פי נתוני מפקד האוכלוסין האמריקני, שטח המחוז הוא 4,234.6 קילומטרים רבועים, מהם 2,450 קילומטרים רבועים הם שטחי יבשה, ו-1,784.6 קילומטרים רבועים (42.16%) הם שטחי מים. רוב שטחי המים של המחוז נמצאים בימת מישיגן.
האזור הגבוה ביותר במחוז קוק נמצא בחלקו הצפון מערבי של המחוז, אשר ממוקם בגובה של קרוב ל-305 מטרים מעל פני הים.
מחוז לייק שבמדינת אילינוי גובל במחוז קוק מצפון, מחוז לייק שבמדינת אינדיאנה גובל במחוז קוק מדרום-מזרח, מחוז ויל שבמדינת אילינוי גובל במחוז קוק מדרום, מחוז דופייג' שבמדינת אילינוי גובל במחוז קוק ממערב, מחוז קיין שבמדינת אילינוי גובל במחוז קוק ממערב, מחוז מקהנרי שבמדינת אילינוי גובל במחוז קוק ממערב ומחוז באריאן שבמדינת מישיגן גובל במחוז קוק ממזרח.
דמוגרפיה

על פי נתוני מפקד האוכלוסין משנת 2000, התגוררו באותה העת במחוז 5,376,741 תושבים. צפיפות האוכלוסין הממוצעת הייתה 2,195 נפש לקמ"ר.
בין תושבי המחוז 56.27% לבנים, 26.14% שחורים או אפרו-אמריקאים, 0.29% אינדיאנים, 4.84% אסיאתים ו-12.46% אחרים.
כמו כן 9.1% היו ממוצא פולני, 8.1% ממוצא גרמני, 7.9% ממוצא אירי ו-5.7% ממוצא איטלקי. 17.63% דיווחו כי הם נוהגים לדבר ספרדית בביתם ו-3.13% דיווחו כי הם נוהגים לדבר פולנית בביתם.
26.0% מכלל אוכלוסיית המחוז הייתה מתחת לגיל 18, 9.9% היו בין הגילאים 18-24, 31.7% היו בין הגילאים 25-44, 20.7% היו בגילאים 45–64 ו-11.7% היו מעל לגיל 65. הגיל החציוני היה 34. על כל 100 נשים היו 93.9 גברים. על כל 100 נשים מעל גיל 18 היו 90.5 גברים.
ההכנסה החציונית למשק בית במחוז מנתה 45,922 דולרים, וההכנסה החציונית למשפחה במחוז הייתה 53,784 דולרים. ההכנסה החציונית של הגברים במחוז הייתה 40,690 דולרים לעומת 31,298 דולרים של הנשים במחוז. ההכנסה לנפש במחוז הייתה 23,227 דולרים. כ-10.6% מכלל המשפחות במחוז ו-13.5% מכלל האוכלוסייה במחוז היו מתחת לקו העוני. 18.9% מהתושבים שתחת גיל 18 ו-10.3% מהתושבים שמעל גיל 65 נמצאו תחת קו העוני.
על פי נתוני מפקד האוכלוסין משנת 2005, אוכלוסיית המחוז מנתה 5,303,683 בשנת 2005.
על פי נתוני מפקד האוכלוסין משנת 2008 בין תושבי המחוז 52.9% לבנים (ליתר דיוק, רק 44.9% היו לבנים שאינם היספנים), 25.4% היו שחורים או אפרו-אמריקאים, 0.2% אינדיאנים, 5.7% אסיאתים ו-15.8% אחרים. היספנים ולטינים (אשר יכולים להשתייך לכל אחד מהגזעים המוזכרים מעלה) היוו 22.8% מכלל אוכלוסייה המחוז. נתונים אלו מצביעים על כך שבמחוז קוק כיום קבוצות המיעוט האמריקאיות מהוות למעשה רוב בקרב כלל אוכלוסיית המחוז.
יישובי מחוז קוק

להלן רשימה של יישובי מחוז קוק אשר מוצגים לפי כמות האוכלוסין בסדר יורד:
יישובי מחוז קוק > ערים

| שם | אוכלוסייה (2000) | הערות |
| --- | --- | --- |
| שיקגו (Chicago) | 2,853,114 | חלק מתחום העיר שיקגו נמצא בשטח מחוז דופייג'. |
| אלג'ין (Elgin) | 106,330 | חלק מתחום העיר אלג'ין נמצא בשטח מחוז קיין. |
| אוונסטון (Evanston) | 74,239 | ראו ערך מורחב |
| דס פליינס (Des Plaines) | 59,000 | - |
| ברווין (Berwyn) | 54,016 | - |
| אלמהורסט (Elmhurst) | 42,762 | חלק מתחום העיר אלמהורסט נמצא בשטח מחוז דופייג'. |
| קאלומט סיטי (Calumet City) | 39,071 | - |
| פארק רידג' (Park Ridge) | 37,775 | - |
| שיקגו הייטס (Chicago Heights) | 31,373 | - |
| הארווי (Harvey) | 30,000 | - |
| אווק פורסט (Oak Forest) | 28,051 | - |
| בורבאנק (Burbank) | 27,902 | - |
| רולינג מאדוס (Rolling Meadows) | 24,607 | - |
| בלו איילנד (Blue Island) | 23,463 | - |
| פאלוס הילס (Palos Hills) | 17,665 | - |
| פרוספקט הייטס (Prospect Heights) | 17,081 | - |
| קאנטרי קלאב הילס (Country Club Hills) | 16,169 | - |
| היקורי הילס (Hickory Hills) | 13,926 | - |
| מארקהאם (Markham) | 12,620 | - |
| נורת'לייק (Northlake) | 11,878 | - |
| פאלוס הייטס (Palos Heights) | 11,260 | - |
| קאנטריסייד (Countryside) | 5,991 | - |
| הומטאון (Hometown) | 4,467 | - |
יישובי מחוז קוק > עיירות

| שם | אוכלוסייה (2000) | הערות |
| --- | --- | --- |
| סיסרו (Cicero) | 72,616 | - |
יישובי מחוז קוק > יישובים שאינם כפופים לממשל עירוני

| שם | אוכלוסייה (2000) | הערות |
| --- | --- | --- |
היינס (Hines): -
לה גראנג' היילאנדס (La Grange Highlands): -
מקסיקו (Mexico): -
תתי-מחוזות

להלן רשימה של שלושים תתי-המחוזות (Townships) במחוז קוק המוצגים לפי כמות האוכלוסין בסדר יורד:
| --- | --- |
שם: אוכלוסייה (2000)
Thornton Township: 180,802
Wheeling Township: 155,834
Proviso Township: 155,831
Worth Township: 152,239
Maine Township: 135,623
Schaumburg Township: 134,114
Palatine Township: 112,740
Bremen Township: 109,575
Lyons Township: 109,264
Niles Township: 102,638
Elk Grove Township: 94,969
Leyden Township: 94,685
Bloom Township: 93,901
Orland Township: 91,418
Cicero Township: 85,616
Hanover Township: 83,471
Northfield Township: 82,880
Evanston Township: 74,239
Rich Township: 67,623
New Trier Township: 56,716
Berwyn Township: 54,016
Palos Township: 53,419
Oak Park Township: 52,524
Stickney Township: 38,673
Norwood Park Township: 26,176
Calumet Township: 22,374
Lemont Township: 18,002
Riverside Township: 15,704
Barrington Township: 14,026
River Forest Township: 11,635
הערות שוליים

↑  U.S. Census Bureau QuickFacts: Cook County, Illinois, www.census.gov (באנגלית)
↑  U.S. Census Bureau QuickFacts: Illinois; Cook County, Illinois, www.census.gov (באנגלית)
↑  History of Northfield, Il
↑  הדו"ח של הליגה נגד השמצה מוזכר בספר של סטיבן ריצ'רד היגלי, Privilege, Power, and Place: the Geography of the American Upper Class משנת 1995, עמוד 41. ובספר של מייקל אבנר, Creating Chicago's North Shore משנת 1988, עמוד 314, הערה 72. ראו גם את הקישורים החיצוניים James W. Loewen,'"`UNIQ--nowiki-0000000C-QINU`"'Avoiding History at the National Trust, History News Network'"`UNIQ--nowiki-0000000C-QINU`"'(באנגלית)'"`UNIQ--templatestyles-0000000D-QINU`"' ו-.
| דגל אילינוי מדינת אילינוי |
| --- | --- | --- |
| בירת המדינה | ספרינגפילד |  |
| אזורים גאוגרפיים | המטרופולין של שיקגו • נורת' שור |  |
| היישובים הגדולים ביותר | שיקגו • אורורה • רוקפורד • ג'ולייט • נייפרוויל • ספרינגפילד • פאוריה • אלג'ין • ווקיגן • סיסרו • שמפיין • בלומינגטון • דאכאטאר • ארלינגטון הייטס • אוונסטון • שאומבורג • בולינגברוק • פאלאטיין • סקוקי • דס פליינס |  |
| נושאים נוספים | מחוזות • סמלים • היסטוריה • דמוגרפיה |  |
| --- | --- |
בקרת זהויות :  NLI: 987007562089305171  BNE: XX5581483  BnF: cb122782283 (data)  GND: 10199952-5  ISNI: 0000 0004 0446 1410  LCCN: n79060249  MusicBrainz: db06e80c-a1cd-44c5-b3ca-9fb72b5bfc1e  NARA: 10045509  SUDOC: 031598609  VIAF: 151257350   WorldCat (עם VIAF): 151257350 
תתי המחוזות של מחוז קוק
משה פסל

ערך זה עוסק בשדרן רדיו, פרשן טלוויזיה וחבר הכנסת. אם התכוונתם לקצין בצה"ל, ראו .
משה (מושיקו) פָּ֫סַל (נולד ב-23 באוגוסט 1989, כ"ב באב ה'תשמ"ט) הוא חבר הכנסת העשרים וחמש מטעם מפלגת הליכוד. לפני כן היה שדרן רדיו ופרשן טלוויזיה.
ביוגרפיה

פסל נולד במושב הדתי נחלים, למד בישיבה התיכונית בכפר גנים והיה תלמידו של הרב שי פירון.
שירת בגדוד קרן בחיל התותחנים ולאחר מכן במדור תקציבים בזרוע היבשה.
עבד כשדרן ברדיו גלי ישראל וכפרשן בערוץ עכשיו 14, והשתתף בעונה התשיעית של תוכנית המציאות האח הגדול.
בשנת 2014 כיהן משה פסל בתפקיד סגן יושב ראש אגודת הסטודנטים בקריה האקדמית אונו. פסל שימש כסגנו של יושב ראש האגודה דאז, תמיר פרץ, וזאת במסגרת הנהלת האגודה שכיהנה באותה תקופה.
שימש כמנהל חברת השיווק הדיגיטלי פילטר לוגיק.
ביוגרפיה > קריירה פוליטית

במסגרת פעילות בליכוד, היה ממייסדי ה'לאומיאדה' – אירוע שנתי של מתפקדי הליכוד. היה ראש סניף הליכוד במועצה אזורית חבל מודיעין ויושב-ראש צעירי הליכוד.
פסל התמודד בבחירות המקדימות בליכוד בשנת 2019 במסגרת הבטחת הייצוג לצעירים, אך הפסיד למאי גולן. בזמנו היה לצעיר חברי מרכז הליכוד.
בבחירות המקדימות בליכוד לקראת הבחירות לכנסת העשרים וחמש דורג ברשימת הליכוד במקום ה-40, במסגרת הבטחת הייצוג לצעירים. בבחירות אלו זכה הליכוד ב-32 מושבים, ופסל לא נבחר לכנסת. ואולם, משהרכיב הליכוד את הממשלה השלושים ושבע, התפטרו חלק מן השרים במסגרת "החוק הנורווגי". ב-9 במרץ 2023 התפטרה השרה גלית דיסטל-אטבריאן מן הכנסת, ופסל החל לכהן כחבר הכנסת ב-12 במרץ.
חיים אישיים

בשנת 2024 נישא לדניאל. מתגורר בגבעתיים.
דודו אלכס פסל הוא מבעלי השליטה בבזן ומכהן שם כדירקטור.